Tamsalu raudteejaam

Tamsalu raudteejaam on raudteejaam Lääne-Virumaal Tamsalus.

Tamsalus peatuvad Elroni reisirongid liinil Tallinn–Tartu (k.a ekspressrongid). 
Jaamas võib toimuda ka kaupade rongidele ja neilt maha laadimine. Tamsalu jaamas asub 3 rööpapaari ning 5 pööret, lisaks suundub jaamast harutee tööstusterritooriumile.Tamsalu jaama tehnokorraldusakt; AS Eesti Raudtee 

Tamsalu naaberjaamad on Tapa suunal Nõmmküla raudteejaam (kus alates 2001. aastast reisirongid ei peatu) ja Tartu suunal Kiltsi raudteejaam. TAPA - TARTU; Eesti Raudteeajaloo Selts

Ajalugu
pisi|vasakul|Lippudega ehitud Tamsalu raudteejaam (1932)

pisi|Praegune Tamsalu jaam ja perroon
Raudteejaam asub laiarööpmelise Tapa–Tartu raudtee ääres, mis avati 1876. aastal Balti aadlike eestvedamisel. Jaam jäi avamisel Ambla kihelkonda Tamsalu mõisa maadele.

Raudtee ja jaama tulek mängis olulist rolli asula majanduselus ja elanikkonna kasvus.Leo Narbekov "Kui raudtee Eestimaale kord tuli..." lk 55-56 (Trükis 2006)

Tamsalu lubjatehase tarbeks rajati jaamast läände kitsarööpmeline raudtee. Aastal 1915 alustati just seetõttu Paidet Balti raudteega ühendava kitsarööpmelise raudtee ehitustöid Tamsalust - olemasolev raudtee vähendas vajalike ehitustööde mahtu.

Aastatel 1920–1972 asus Tamsalus kitsarööpmelise Türi–Paide–Tamsalu raudtee lõppjaam. Tamsalule eelnes sellel liinil Vajangu raudteejaam. 

Kuna jaamas said kokku kitsarööpmeline ja laiarööpmeline raudtee, kuulus Tamsalu tollal Eesti olulisemate ümberlaadimisjaamade hulka.Tamsalu jaam; Histrodamus.ee

2010. aasta mais avati Tamsalus uus täispikk teedevaheline perroon ühes jalakäijate tunneliga."Aastakümneid oodatud jalakäijate tunnel Tamsalus avati pidulikult", Virumaa Teataja, 31. mai 2010

Vaata ka
 Balti raudtee
 Tapa–Tartu raudteelõik
 Eesti raudteetransport
 Tallinna–Tartu rongiliin
 Türi–Paide–Tamsalu raudtee

Viited

Välislingid

 Infot jaama kohta; fotod (vene keeles)

Kategooria:Tapa vald
Kategooria:Eesti raudteejaamad
Kategooria:Tamsalu
Kategooria:Eesti kitsarööpmeline raudtee
Kategooria:Balti raudtee